wannaphong/clean_thaiwikipedia huggingface dataset:
# คอลเดอะแมน
"คอลเดอะแมน"  คือซิงเกิลที่ 5 และเป็นซิงเกิลทางการค้าซิงเกิลสุดท้ายของเซลีน ดิออนจากอัลบั้ม ฟอลลิงอินทูยู ออกจำหน่ายเมื่อวันที่ 23 มิถุนายน พ.ศ. 2540 ในภูมิภาคนอกอเมริกาเหนือ

"คอลเดอะแมน" เป็นผลงานการประพันธ์ของแอนดี ฮิลล์และ Peter Sinfield ผู้ประพันธ์เพลง "ธิงค์ทไวซ์" และอำนวยการสร้างโดย Jim Steinman ซึ่งเคยอำนวยการผลิตให้เธอในเพลง "อิตส์ออลคัมมิงแบ็กทูมีนาว" มาแล้ว

มิวสิกวิดีโออำนวยการผลิตโดย Greg Masuak ในปี พ.ศ. 2538 โดยนำมิวสิกวิดีโอเพลง "เชอเซปา" และ "เน็กซ์เพลนเอาต์" มาผสมผสานกัน

ซิงเกิลนี้ออกจำหน่ายระหว่างการออกคอนเสิร์ตทัวร์ฟอลลิงอินทูยูที่ยุโรปครั้งที่ 2 ขึ้นอันดับสูงสุดที่ 8 ในไอร์แลนด์ และอันดับที่ 11 ในสหราชอาณาจักร

ในวันที่ 17 เมษายน พ.ศ. 2540 เซลีนขับร้องเพลง "คอลเดอะแมน" กับคณะประสานเสียงกอสเปล 30 คนระหว่างพิธีการประกาศรางวัลเวิลด์ มิวสิก อวอร์ดส ในคืนนั้นเธอได้รับรางวัล 3 รางวัลได้แก่ ศิลปินหญิงชาวแคนาดาที่มียอดขายสูงสุด (Best-selling Canadian Female Singer), ศิลปินที่มียอดขายสูงสุด (Best-selling Artist) และ ศิลปินป๊อปที่มียอดขายสูงสุด  Best-selling Pop Artist) ภายหลังยอดขายของเธอหลังปี พ.ศ. 2539 มีมากกว่า 25 ล้านชุด ซึ่งนับเป็นปีที่ 2 ที่เธอมียอดจำหน่ายอัลบั้มมากกว่า 20 ล้านชุดทั่วโลก

ในปี พ.ศ. 2551 เพลง "คอลเดอะแมน" ได้บรรจุไว้ในอัลบั้มรวมเพลงฮิต มายเลิฟ: อัลติเมตเอสเซนเชียลคอลเลกชัน ฉบับยุโรป

 รูปแบบและรายชื่อเพลง 
ซีดีซิงเกิลยุโรป
 "Call the Man" (radio edit) – 4:22
 "Medley Starmania" (live) – 6:33

แม็กซีซิงเกิลยุโรปและสหราชอาณาจักร
 "Call the Man" (radio edit) – 4:22
 "Medley Starmania" (live) – 6:33
 "If We Could Start Over" – 4:22
 "Refuse to Dance" – 4:21

แม็กซีซิงเกิลยุโรปและสหราชอาณาจักร ชุดที่ 2
 "Call the Man" (album version) – 6:08
 "Little Bit of Love" – 4:27
 "Did You Give Enough Love" – 4:20
 "Because You Loved Me" (live) – 5:08

แม็กซีซิงเกิลเทปสหราชอาณาจักร
 "Call the Man" (radio edit) – 4:22
 "Medley Starmania" (live) – 6:33
 "Because You Loved Me" (live) – 5:08

 ฉบับอย่างเป็นทางการ 
 "Call the Man" (radio edit) – 4:22
 "Call the Man" (album version) – 6:08

 ชาร์ต 
ชาร์ต (พ.ศ. 2540)อันดับสูงสุดBelgian Flanders Singles ChartBelgian Flanders Singles Chart45Belgian Wallonia Singles ChartBelgian Wallonia Singles Chart26Dutch Singles ChartDutch Singles Chart69European Singles ChartEuropean Singles Chart68Irish Singles Chart8UK Singles ChartUK Singles Chart11
# การก่อการกำเริบโดยประชาชน
การก่อการการกำเริบโดยประชาชน  เป็นคำศัพท์ทางการเมืองที่หมายถึง การลุกขึ้นต่อต้านอำนาจผู้ปกครองหรือภาครัฐอันกระทำโดยประชาชนที่พร้อมใจกันในประเทศใดประเทศหนึ่ง เป็นการต่อต้านในประเด็นที่ต่างกันออกไป เช่น การต่อต้านการสืบทอดอำนาจ การต่อต้านระบอบอำนาจนิยมแบบเบ็ดเสร็จ หรือการต้องการการเปลี่ยนแปลงการปกครอง เป็นต้น

ในบางครั้ง การก่อการการกำเริบโดยประชาชนอาจจะพัฒนาไปสู่การเป็นกระบวนการทางการเมืองที่เป็นรูปเป็นร่างเป็นระบบที่มั่นคงขึ้นต่อไปได้ เช่น พรรคบอลเซวิคที่เกิดขึ้นหลังการกำเริบรัสเซีย เป็นต้น

ตัวอย่างของการก่อการกำเริบโดยประชาชน เช่น การกำเริบฝรั่งเศส ระหว่าง ค.ศ. 1789 − ค.ศ. 1799, เหตุการณ์จลาจลที่เมืองกวางจู, การก่อการกำเริบ 8888, การประท้วงต่อต้านรัฐบาลในพม่า พ.ศ. 2550

ในทางการเมืองไทย ปรากฏการณ์การก่อการกำเริบโดยประชาชนที่ปรากฏเด่นชัดได้แก่ การประท้วงการเลือกตั้งสกปรก พ.ศ. 2500, เหตุการณ์ 14 ตุลา และเหตุการณ์พฤษภาทมิฬ
# แคว้นลอมบาร์เดีย
ลอมบาร์เดีย , ลุมบาร์ดีอา (ลุมบาร์ตตะวันตก:) หรือ ลอมบาร์ดี  เป็นแคว้นหนึ่งในยี่สิบแคว้นของประเทศอิตาลี มีเมืองหลักคือมิลาน (มีลาโน) ประชากร 1 ใน 6 ของอิตาลีอาศัยอยู่ในแคว้นนี้ และผลิตภัณฑ์มวลรวมภายในประเทศ 1 ใน 5 ของอิตาลีผลิตขึ้นในแคว้นนี้ ลอมบาร์เดียใช้ภาษาอิตาลีเป็นภาษาราชการ ถึงแม้ว่าจะมีภาษาท้องถิ่นอันเก่าแก่ต่าง ๆ มากมาย (ภาษาลุมบาร์ตตะวันออกและลุมบาร์ตตะวันตก) และยังมีผู้พูดภาษาเอมีเลียในจังหวัดมันโตวา, ปาวีอา และเครโมนา จุดหมายปลายทางสำคัญที่นักท่องเที่ยวนิยมประกอบด้วยเมืองทางประวัติศาสตร์ เช่น มิลาน, เบรชชา, มันโตวา, ปาวีอา, เครโมนา, แบร์กาโม และมีทะเลสาบการ์ดา, โคโม, มัจโจเร และอีเซโอ

 การแบ่งเขตการปกครอง 
แคว้นลอมบาร์เดียแบ่งเขตการปกครองออกเป็น 12 จังหวัด
350px

จังหวัดพื้นที่ (ตร.กม.)ประชากร (คน)ความหนาแน่น (คน/ตร.กม.) จังหวัดเกรโมนา1,772358,628202.4 จังหวัดโกโม1,288582,736452.4 จังหวัดซอนดริโอ3,212181,84156.6 จังหวัดเบรชชา4,7841,223,900255.8 จังหวัดแบร์กาโม2,7231,070,060392.9 จังหวัดปาวีอา2,965535,948180.7 จังหวัดมอนซาและบรีอันซา364783,750ประชากรจังหวัดมอนซาและบรีอันซา , Provincia Monza Brianza, สืบค้นวันที่ 6 ก.ค. 2552 2,088 จังหวัดมันโตวา2,339407,983174.4 มหานครมีลาโน1,6203,170,2731,620 จังหวัดเลกโก816334,059409.4 จังหวัดโลดี782222,223284.2 จังหวัดวาเรเซ1,199868,777724.6

 แหล่งมรดกโลก 
thumb|วัดซานตามารีอาเดลเลกราซีเอในมิลาน
 วัดซานตามารีอาเดลเลกราซีเอ วัดที่มีจิตรกรรมฝาผนัง อาหารค่ำมื้อสุดท้าย ที่วาดโดยเลโอนาร์โด ดา วินชี และคอนแวนต์ในคณะดอมินิกัน
 หมู่บ้านเครสปีดัดดา
 ภาพเขียนบนหินที่วัลคาโมนรคา
 ภูเขาศักดิ์สิทธิ์แห่งปีเยมอนเตและลอมบาร์เดีย
 เมืองมันโตวาและซับบีโยนีตา
# พระแม่มารีในกรอบกลม (มีเกลันเจโล)
พระแม่มารีในกรอบกลม  เป็นจิตรกรรมสีน้ำมันบนแผงไม้ที่เขียนโดยไมเคิล แอนเจโลCatholic Encyclopedia. Michelangelo Buonarroti.  จิตรกรสมัยเรอเนซองส์คนสำคัญชาวอิตาลี ที่ปัจจุบันตั้งแสดงอยู่ที่หอศิลป์อุฟฟิซิในฟลอเรนซ์ในอิตาลี  
  

ภาพ “พระแม่มารีในกรอบกลม” เขียนราวปี ค.ศ. 1503 เป็นหนึ่งในสี่จิตรกรรมแผงเท่านั้นที่ไมเคิล แอนเจโลเขียน และเป็นเพียงงานชิ้นเดียวในสี่ชิ้นที่ยังคงมีอยู่และยังอยู่ในกรอบเดิมที่ออกแบบโดยไมเคิล แอนเจโลเอง ภาพนี้อาจจะจ้างโดยอักโนโล โดนิช่างทอผ้าผู้มั่งคั่งในโอกาสวันที่สมรสกับมัดดาเลนา สตรอซซิจากตระกูลสตรอซซิตระกูลผู้มีอิทธิพลของฟลอเรนซ์ ภาพเขียนเป็นแบบ “ศิลปะทรงกลม”  ซึ่งมักเป็นเป็นสัญลักษณ์ที่เกี่ยวข้องกับการแต่งงานในสมัยเรอเนซองส์

งานชิ้นนี้เขียนขึ้นหลังจากการเขียนปิเอต้าแต่ก่อนที่จะเขียนภาพบนเพดานในชาเปลซิสติน เป็นภาพที่ได้รับอิทธิพลจากงานเขียนภาพ “พระแม่มารีและพระบุตรกับนักบุญแอนน์” โดยเลโอนาร์โด ดา วินชี และงานเขียนของลูคา ซินยอเรลลิ และ ประติมากรรมคาเมโอในพาลัซโซเมดิชิ ภาพ “พระแม่มารีในกรอบกลม” เป็นภาพของพระแม่มารี โจเซฟ และพระทารกเยซู และนักบุญจอห์นแบ็พทิสต์
# ราชอาณาจักรฮังการี
ราชอาณาจักรฮังการี หรือเรียกสั้นๆ ว่า ฮังการี  มีชื่อเต็มว่า “ดินแดนแห่งมงกุฎนักบุญอิชต์วาน”Peter Revay: Commentarius De Sacra Regni Hungariae Corona, "Commentary on the Kingdom of the Holy Crown of Hungary" 1613.Peter Revay: "About the state of Hungary and the Holy Hungarian Crown(of St. Stephen)", 1613  เริ่มก่อตั้งราชอาณาจักรขึ้นราว ค.ศ. 1000 เมื่อราชรัฐฮังการีที่ก่อตั้งในปี ค.ศ. 896 ได้รับฐานะเป็น “ราชอาณาจักร”  โครงสร้างของการปกครองเปลี่ยนแปลงจากระบอบสมบูรณาญาสิทธิราชย์ไปเป็นระบอบสาธารณรัฐเป็นระยะเวลาอันสั้นใน ค.ศ. 1918 และอีกครั้งหนึ่งใน ค.ศ. 1946 ซึ่งเป็นการสิ้นสุดของการเป็นราชอาณาจักรและเปลี่ยนไปเป็นสาธารณรัฐฮังการี ในประวัติศาสตร์ส่วนใหญ่ราชอาณาจักรฮังการีถือว่าเป็นรัฐหนึ่งของยุโรปกลางที่นอกจากตัวราชอาณาจักรแล้วก็ยังรวมทรานซิลเวเนีย โครเอเชีย-สโลวีเนีย และดินแดนที่เรียกว่าพรมแดนทหาร (Military Frontier)Aldásy, Antal. "Hungary." The Catholic Encyclopedia. Vol. 7. New York: Robert Appleton Company, 1910. 17 Apr. 2009 <http://www.newadvent.org/cathen/07547a.htm>.

 ชื่อ 

 ต้นกำเนิด 

 เมืองหลวง 
เมืองหลวงค.ศ.เซแก็ชแฟเฮร์วาร์ (Székesfehérvár)1000–1543แอ็สแตร์โกม (Esztergom)1000–1256บูดอ (Buda)1256–1315แตแม็ชวาร์ (Temesvár) (ปัจจุบันคือ เมืองตีมีชวารา Timișoara ประเทศโรมาเนีย)1315–1323วิแชกราด (Visegrád)1323–1408บูดอ (Buda)1408–1485เบช (Bécs) (ปัจจุบันคือ กรุงเวียนนา Wien เมืองหลวงของประเทศออสเตรีย)1485–1490บูดอ (Buda)1490–1536 (1541)ลิปปอ (Lippa ปัจจุบันคือ เมืองลิโปวา Lipova ประเทศโรมาเนีย) – ราชอาณาจักรฮังการีตะวันออก1541–1542จยูลอแฟเฮร์วาร์ (Gyulafehérvár ปัจจุบันคือ เมืองอัลบายูเลีย Alba Iulia ประเทศโรมาเนีย) – ราชอาณาจักรฮังการีตะวันออก1542–1570โปโจญ (Pozsony ปัจจุบันคือ กรุงบราติสลาวา Bratislava เมืองหลวงของประเทศสโลวาเกีย)1536–1784บูดอ (Buda)1784–1849แดแบร็ตแซ็น (Debrecen)1849บูดอ (Buda)1849–1873บูดาเปสต์ (Budapest)1873–1944แดแบร็ตแซ็น (Debrecen)1944บูดาเปสต์ (Budapest)1944–1946

 ยุคกลาง 
 ยุคกลางตอนต้น 

 จักรวรรดิมองโกล 

 ยุคกลางตอนปลาย 

 ศตวรรษที่ 16-19 

 ศตวรรษที่ 20 
 ออสเตรีย-ฮังการี 

 ค.ศ. 1920–1946
# ออร์ซันมีเกเล
โบสถ์ออร์ซันมีเกเล  เป็นโบสถ์โรมันคาทอลิกตั้งอยู่ที่เมืองฟลอเรนซ์ในประเทศอิตาลี ชื่อโบสถ์แปลว่า “สวนครัวของนักบุญมีคาแอล” เป็นโบสถ์ที่สร้างบนที่ที่เคยเป็นสวนครัว (kitchen garden) ของอารามซันมีเกลซึ่งปัจจุบันถูกยุบไปแล้ว

เดิมสร้างขึ้นเพื่อเป็นตลาดค้าธัญญพืช ในปี ค.ศ. 1337 โดยฟรานเชสโค ตาเลนติ, เนริ ดิ ฟิโอราวานเต และ เบนชิ ดิ ชิโอเน ระหว่างปี ค.ศ. 1380 ถึงปี ค.ศ. 1404 ก็เปลี่ยนไปเป็นโบสถ์ที่เป็นชาเปลของสมาคมพ่อค้าหัตกรรมและการค้า ชั้นล่างของสิ่งก่อสร้างเป็นซุ้มโค้งจากคริสต์ศตวรรษที่ 13 ที่มีลักษณะเป็นระเบียง (loggia) ที่เดิมใช้สำหรับการค้าขาย ชั้นสองเป็นสำนักงาน และชั้นสามเป็นที่เก็บตุนข้าวในโอกาสที่เกิดความอดอยากหรือถูกล้อม ในปลายคริสต์ศตวรรษที่ 14 สมาคมพ่อค้าก็ได้รับคำสั่งจากเมืองให้สร้างประติมากรรมของนักบุญองค์อุปถัมภ์เพื่อประดับด้านหน้าของโบสถ์ ประติมากรรมที่เห็นในปัจจุบันเป็นงานก็อปปีจากของเดิม
# ลูคา เดลลา รอบเบีย
ลูคา เดลลา รอบเบียพิพิธภัณฑ์ศิลปะเว็บ: ชีวประวัติลูคา เดลลา รอบเบีย  (ค.ศ. 1400 - ค.ศ. 1482) เป็นประติมากรยุคฟื้นฟูศิลปวิทยาของคริสต์ศตวรรษที่ 15 ผู้มีความเชี่ยวชาญทางสร้างงานเซรามิคเคลือบ (Ceramic glaze)

ลูคาสร้างงานเซรามิคเคลือบที่มีความทนแดดทนฝนที่เหมาะแก่การตกแต่งภายนอกตัวอาคาร งานของลูคามีชื่อว่าเป็นงานที่มีเสน่ห์ที่ไม่ใช่งานที่พยายามแสดงนาฏกรรมเช่นงานของศิลปินอื่นร่วมสมัย งานชิ้นสำคัญสองชิ้นที่สร้างคือ “การประสูติของพระเยซู” ที่สร้างราวปี ค.ศ. 1460 และ “พระแม่มารีและพระบุตร” ที่สร้างราวปี ค.ศ. 1475 ลูคาเป็นสมาชิกของตระกูลที่มีชื่อเสียงในงานด้านนี้ที่รวมทั้งอันเดรอา เดลลา รอบเบีย และ จิโอวานนิ เดลลา รอบเบีย 

ลูคาได้รับคำสรรเสริญโดยลีออน บาตติสตา อัลเบอร์ติว่ามีความสามารถที่เทียบได้กับประติมากรโดนาเทลโล และ ลอเร็นโซ กิเบอร์ติ, สถาปนิกฟีลิปโป บรูเนลเลสกี และจิตรกร มาซาชิโอ การเปรียบเทียบลูคากับศิลปินระดับหนึ่งเช่นนี้เป็นการทำให้ทราบถึงฝีมือของผลงานด้านอื่นของลูคาด้วยที่รวมทั้งงานหินอ่อนและสัมริด

 ประวัติ 
ประวัติเกี่ยวกับลูคาในวัยเด็ก การศึกษา การฝึกหัด และงานประติมากรรมในระยะแรกไม่มีรายละเอียดให้ทราบกัน และงานหลายชิ้นก็ไม่สามารถบอกได้ว่าสร้างขึ้นเมื่อใด 

สัญญาสั่งงานแรกที่ปรากฏคือสัญญาสำหรับงาน “ระเบียงคานตอเรีย” (ระเบียงนักดนตรี; ค.ศ. 1431-ค.ศ. 1438) สำหรับมหาวิหารฟลอเรนซ์แสดงให้เห็นว่าลูคาต้องเป็นศิลปินผู้มีฝีมือพอสมควรก่อนที่จะมาเป็นสมาชิกของสมาคมช่างสลักในปี ค.ศ. 1432 “ระเบียงคานตอเรีย” เป็นภาพเด็กร้องเพลงและเต้นรำเพื่อสรรเสริญพระเจ้าจากเพลงสดุดี 150 ร่างของเด็กเป็นร่างที่เต็มไปด้วยชีวิตจิตใจและรายละเอียด ระเบียงประกอบด้วยแผงภาพสิบแผง

ในช่วงยี่สิบปีต่อมาลูคาก็สร้างงานสำคัญๆ ทั้งที่ทำด้วยหินอ่อนและสัมริด ที่รวมทั้งชุดภาพนูนบนหินอ่อนที่สลักในปี ค.ศ. 1437 สำหรับหอระฆังของมหาวิหารฟลอเรนซ์, งานหินอ่อนและงานเซรามิคเคลือบแท่นบูชา (ค.ศ. 1443) ที่ปัจจุบันอยู่ที่วัดซานตามาเรียที่เพเรโทรา, เทวดาสัมริดสำหรับตกแต่ง “ระเบียงคานตอเรีย” และงานชิ้นใหญ่ร่วมกับมิเกลอโซ มิเกลอซิในการสร้างประตูสัมริดสำหรับห้องเก็บสมบัติของมหาวิหารที่มาสร้างเสร็จในปี ค.ศ. 1469 งานชิ้นนี้มีเพียงตัวแบบไม่กี่ตัวบนบานประตูที่วางองค์ประกอบอย่างง่ายๆ ที่ตรงกับข้ามกับประตูที่เต็มไปด้วยรายละเอียดของประตูหอศีลจุ่มโดยลอเร็นโซ กิเบอร์ติ

ลูคาทำงานเซรามิคเคลือบสองชิ้นให้แก่มหาวิหาร “การคืนชีพของพระเยซู” ในปี ค.ศ. 1445 และ “อัสสัมชัญของพระเยซู” ในปี ค.ศ. 1446
# มาร์ซีลีโอ ฟีชีโน
มาร์ซิลิโอ ฟิชีโน  (19 ตุลาคม ค.ศ. 1433 - 1 ตุลาคม ค.ศ. 1499) เป็นนักปรัชญายุคฟื้นฟูศิลปวิทยาคนสำคัญชาวอิตาลี ฟิชีโนเป็นนักปรัชญาผู้มีอิทธิพลของลัทธิมนุษยนิยมของยุคฟื้นฟูศิลปวิทยาตอนต้นของอิตาลี นอกจากจะเป็นนักปรัชญาแล้วฟิชีโนก็ยังเป็นนักโหราศาสตร์ และเป็นผู้ฟื้นฟูปรัชญาเพลโตใหม่ (Neoplatonism) และเป็นคนแรกที่แปลงานเขียนทั้งหมดของเพลโตเป็นภาษาละติน สถาบันฟลอเรนทีนที่ก่อตั้งขึ้นเพื่อเป็นการฟื้นฟูปรัชญาของเพลโตเป็นสถาบันที่มีอิทธิพลต่อการวิวัฒนาการของยุคฟื้นฟูศิลปวิทยาในอิตาลีและปรัชญาของยุโรป
thumb|upright|left|Delle divine lettere del gran Marsilio Ficino, 1563
# เมโลดี้ ออฟ ไลฟ์
เมโลดี้ ออฟ ไลฟ์ เป็นเทศกาลดนตรีที่จัดโดยบริษัท เซ็นทรัลพัฒนา จำกัด (มหาชน) จัดที่ศูนย์การค้าเซ็นทรัลเวิลด์ ตั้งแต่ปี พ.ศ. 2549 จนถึงปัจจุบัน (งดจัดในปี พ.ศ. 2555)
 รูปแบบ 
เมโลดี้ ออฟ ไลฟ์ เป็นเทศกาลดนตรีที่จะนำวงดนตรีนอกกระแสหลักที่ได้รับความนิยมมาแสดงคอนเสิร์ต โดยในปีแรกจัดแสดงเฉพาะที่ลานเซ็นทรัลเวิลด์สแควร์ในช่วงปลายปี แต่ในปีต่อๆ มา ได้เพิ่มลานโซนฟอรัมอีกหนึ่งแห่ง และย้ายช่วงเวลาจัดมาเป็นช่วงกลางปี นอกจากนี้ในเทศกาล ยังมีโซนสำหรับพบปะศิลปินอย่างใกล้ชิด และโซนจำหน่ายของที่ระลึก ของสะสมของศิลปินที่เข้าร่วมงาน

ในปี พ.ศ. 2557 งานได้กลับมาจัดในช่วงปลายปีเช่นเดียวกับครั้งแรก โดยผนวกกิจกรรมการฉายภาพยนตร์สั้น และงานตลาดนัดเปิดท้ายโดยนิตยสารชีส เข้าไว้ในงาน สำหรับเวทีการแสดงแบ่งออกเป็น 3 เวที ได้แก่ ลานโซนอีเดน ลานโซนเซ็นทรัลคอร์ด และลานเซ็นทรัลเวิลด์สแควร์
 ดูเพิ่ม 
 เซ็นทรัลเวิลด์
 แหล่งข้อมูลอื่น 
 เฟสบุ๊คของเทศกาล
หมวดหมู่:เทศกาลดนตรีในประเทศไทย
หมวดหมู่:เทศกาลดนตรีที่ก่อตั้งขึ้นในปี พ.ศ. 2549
# อันเดรอา กริตติ
อันเดรอา กริตติ (ค.ศ. 1455 - ค.ศ. 1538) เป็นดยุกแห่งเวนิสประมุขของสาธารณรัฐเวนิสCATHOLIC ENCYCLOPEDIA: Venice ระหว่างปี ค.ศ. 1523 จนกระทั่งเสียชีวิตในปี ค.ศ. 1538

อันเดรอา กริตติเกิดเมื่อปี ค.ศ. 1455 ที่บาร์โดลิโนไม่ไกลจากเวโรนาในประเทศอิตาลีปัจจุบัน กริตติใช้เวลาส่วนใหญ่ในสมัยต้นในคอนสแตนติโนเปิลดูแลผลประโยชน์ให้แก่เวนิส ในปี ค.ศ. 1499 กริตติก็ถูกจำคุกในข้อหาเป็นสายลับแต่รอดจากการถูกประหารชีวิตเพราะความที่เป็นมิตรกับวิเซียร์ (vizier) และถูกปล่อยตัวอีกหลายปีต่อมา

เมื่อต้นคริสต์ศตวรรษที่ 16 เวนิสก็เสียดินแดนเกือบทั้งหมดที่มีบนแผ่นดินอิตาลี กริตติมีบทบาทสำคัญในเหตุการณ์ที่เกี่ยวข้องกับการเสียดินแดน ในปี ค.ศ. 1509 หลังจากการพ่ายแพ้ในยุทธการอักนาเดลโลกริตติก็ได้รับแต่งตั้งให้เป็นแม่ทัพของกองทัพเวนิสในเตรวิโซ และสามารถยึดปาดัวคืนมาได้ และสามารถต่อต้านสมเด็จพระจักรพรรดิแม็กซิมิเลียนที่ 1 แห่งโรมันอันศักดิ์สิทธิ์ ในปี ค.ศ. 1510 หลังจากการเสียชีวิตของนิโคโล ดิ พิติกลิอาโนกริตติก็เป็นผู้บังคับบัญชากองทัพเวนิสทั้งหมดแต่ถูกบังคับให้ถอยโดยกองทัพที่รุกเข้ามาของฝรั่งเศส 

กริตติได้รับเลือกให้เป็นดยุกแห่งเวนิสในปี ค.ศ. 1523 และได้ลงนามในสนธิสัญญากับสมเด็จพระจักรพรรดิคาร์ลที่ 5 แห่งโรมันอันศักดิ์สิทธิ์ซึ่งเป็นการยุติความเกี่ยวข้องของเวนิสในสงครามอิตาลี กริตติพยายามรักษาความเป็นกลางของเวนิสระหว่างความขัดแย้งระหว่างจักรพรรดิคาร์ลและพระเจ้าฟรองซัวส์แห่งฝรั่งเศส และพยายามหันความสนใจของทั้งสองพระองค์ไปยังการหยุดยั้งการขยายตัวของจักรวรรดิออตโตมันในฮังการี แต่กริตติก็ไม่สามารถหยุดยั้งสุลต่านสุลัยมานแห่งจักรวรรดิออตโตมันจากการโจมตีคอร์ฟูในปี ค.ศ. 1537ได้ ซึ่งทำให้เวนิสต้องเข้าสงครามกับจักรวรรดิออตโตมัน
# เกาะโรบเบิน
เกาะโรบเบิน  หรือเกาะแมวน้ำ (Seal Island) เป็นเกาะแห่งหนึ่งในอ่าวเทเบิล ห่างจากชายฝั่งเคปทาวน์ในประเทศแอฟริกาใต้ไปประมาณ 7 กิโลเมตร ชื่อเกาะเป็นคำในภาษาดัตช์ซึ่งหมายถึง เกาะแมวน้ำ เกาะนี้มีรูปร่างคล้ายรูปไข่ ความยาวจากเหนือจรดใต้ราว 3.3 กิโลเมตร ความกว้าง 1.9 กิโลเมตร มีพื้นที่รวมประมาณ 5.07 ตารางกิโลเมตร เกาะค่อนข้างเป็นที่ราบและอยู่สูงกว่าระดับน้ำทะเลเล็กน้อย ประกอบด้วยหินแปร Precambrian ในกลุ่ม Malmesbury Group 

เกาะแห่งนี้มีความสำคัญเนื่องจากเป็นสถานที่คุมขังอดีตประธานาธิบดีแอฟริกาใต้ และเจ้าของรางวัลโนเบลสาขาสันติภาพ คือ เนลสัน แมนเดลา และเป็นที่คุมขังอดีตประธานาธิบดีแอฟริกาใต้ กคาลิมา มุตลาอึนแท (Kgalema Motlanthe) รวมไปถึงนักโทษการเมืองที่มีชื่อเสียงอีกมากมาย ซึ่งถูกคุมขังอยู่ที่นี่นับสิบปีในระหว่างยุคแห่งการแบ่งแยกสีผิวในประเทศ
# พร็อกซีเซิร์ฟเวอร์
ในเครือข่ายคอมพิวเตอร์ พร็อกซีเซิร์ฟเวอร์  หรือเรียกโดยย่อว่า พร็อกซี คือเซิร์ฟเวอร์ (ระบบคอมพิวเตอร์หรือโปรแกรมประยุกต์) ที่ทำงานโดยการเป็นตัวกลางในการหาข้อมูลตามคำขอของเครื่องลูกข่ายจากเซิร์ฟเวอร์อื่น ๆ กล่าวคือเครื่องลูกข่ายเชื่อมต่อไปที่ พร็อกซีเซิร์ฟเวอร์เพื่อขอใช้งานบางบริการ เช่น ไฟล์ การเชื่อมต่อ เว็บเพจ หรือทรัพยากรต่าง ๆ จากเซิร์ฟเวอร์อื่น จากนั้น พร็อกซีเซิร์ฟเวอร์จะทำการคัดกรองด้วยกฎที่ตั้ง ตัวอย่างเช่น คัดกรองจาก หมายเลขไอพี, Protocol หลังจากนั้นถ้าการขอผ่านการคัดกรอง พร็อกซีเซิร์ฟเวอร์จะจัดหาข้อมูลตามคำร้องขอจากเซิร์ฟเวอร์อื่นแทนเครื่องลูกข่าย

พร็อกซีเซิร์ฟเวอร์มีสองจุดประสงค์คือ:
 เพื่อให้เครื่องลูกข่ายซ่อนตัว (โดยส่วนใหญ่ เพื่อความปลอดภัย)
 เพื่อความเร็วของการใช้บริการที่เพิ่มขึ้น, โดยการเก็บเว็บเพจจากเว็บเซิร์ฟเวอร์
พร็อกซีเซิร์ฟเวอร์ที่ไม่มีการเปลี่ยนแปลงการขอและการตอบกลับเรียกว่า Gateway หรือในบางครั้ง tunneling proxy

 ประเภทและหน้าที่ 
พร็อกซีเซิร์ฟเวอร์ถูกตั้งค่าให้ใช้งานได้ตั้งแต่ 1 อย่างหรือมากกว่า ดังนี้:

 Caching proxy server 
Caching proxy server ใช้เร่งความเร็วโดยการเก็บข้อมูลจากการเรียกใช้งานครั้งก่อน จากเครื่องลูกข่าย, Caching proxies เก็บสำรองข้อมูลที่ถูกร้องขอบ่อย ทำให้องค์กรขนาดใหญ่ลด upstream bandwidth และค่าใช้จ่าย ในขณะเดียวกันเพิ่มความสามารถขององค์กร. โดยส่วนมาก ISPs, ธุรกิจขนาดใหญ่มี และ มหาวิทยาลัยมี Caching Proxy

ข้อสำคัญของ พร็อกซีเซิร์ฟเวอร์อีกประการหนึ่งคือทำให้ประหยัดค่าใช้จ่าย, ในหนึ่งองค์กรอาจมีหลายระบบในเครือข่าย หรือในความควบคุม บนเครื่องเซิร์ฟเวอร์เพียงตัวเดียว, สามารถแบ่งแยกการเชื่อมต่อสู่อินเทอร์เน็ตของผู้ใช้ในแต่ละระบบ กล่าวคือ ผู้ใช้ในระบบสามารถเชื่อมต่อไปที่ พร็อกซีเซิร์ฟเวอร์และ พร็อกซีเซิร์ฟเวอร์เชื่อต่อไปที่เซิร์ฟเวอร์หลัก

 Web proxy 
พร็อกซีเซิร์ฟเวอร์ที่สนใจแต่การเชื่อมโยงบนเวิลด์ไวด์เว็บเรียกว่า web proxy. การทำงานหลักของมันคือการเป็น web cache, proxy โปรแกรมส่วนใหญ่ (e.g. Squid) ปฏิเสธบาง URL ใน Blacklist ภายใต้เงื่อนใขการคัดกรอง นิยมใช้ในบริษัท, สถานศึกษา, ห้องสมุด หรือใดก็ตามที่ทำการคัดกรอง

 Hostile proxy 
บางครั้งพร็อกซีเซิร์ฟเวอร์อาจถูกใช้ในจุดประสงค์ที่ไม่ดี เพื่อดักเก็บข้อมูลที่ส่งผ่านระหว่างเครื่องลูกข่ายกับเว็บเซิร์ฟเวอร์ สามารถเก็บข้อมูลในการกรอกแบบฟอร์มต่าง ๆ บนเว็บ เช่น รหัสผ่านสำหรับอีเมลหรือธนาคารออนไลน์ ทั้งนี้สามารถใช้ SSL เพื่อความปลอดภัย
# ขนมผิง
ขนมผิง เป็นขนมไทยชนิดหนึ่ง ทำมาจากแป้งผสมกับน้ำตาลทรายกับไข่แดงและกะทิ แล้วนำไปอบด้วยไฟบนและไฟล่างจนกรอบ มีรูปร่างแบนคล้ายไข่แมงมุม มีสีเหลืองนวลThailand: Khanom Phing,2008

ขนมผิงมีต้นกำเนิดมาจากอาหารโปรตุเกส โดยหญิงลูกครึ่งโปรตุเกส-ญี่ปุ่นชื่อว่า มารี กีมาร์ ที่เกิดในอาณาจักรอยุธยา หลังจากที่ทหารญี่ปุ่นชุดแรกได้เข้ามาเป็นทหารอาสาในรัชสมัยของสมเด็จพระนารายณ์มหาราช ไม่นาน มารี กีมาร์ ก็ได้เข้ารับราชการในตำแหน่งหัวหน้าห้องเครื่องต้น และได้ชื่อในภาษาไทยว่า "ท้าวทองกีบม้า" ได้สอนการทำขนมหวาน อาทิ ทองหยอด, ฝอยทอง และอีกหลาย ๆ อย่างให้กับผู้ที่ทำงานอยู่ใกล้ชิด และจากนั้นก็ได้กลายมาเป็นขนมไทยหลากหลายอย่างรวมถึงขนมผิงด้วย
# แฮร์รี่ พอตเตอร์กับเจ้าชายเลือดผสม (วิดีโอเกม)
แฮร์รี่ พอตเตอร์กับเจ้าชายเลือดผสม  คือวิดีโอเกมที่พัฒนาโดย EA's Bright Light Studio และผลิตโดย อิเลคโทรนิค อาร์ต วางจำหน่ายวันที่ 30 มิถุนายน พ.ศ. 2552 ก่อนภาพยนตร์ แฮร์รี่ พอตเตอร์กับเจ้าชายเลือดผสม จะฉายในวันที่ 16 กรกฎาคม พ.ศ. 2552โดยตัวเกมวางหน่ายลงบนเครื่องต่างๆได้แก่ แมคโอเอสเท็น, ไมโครซอฟท์ วินโดวส์, นินเทนโดดีเอส, เพลย์สเตชัน 2, เพลย์สเตชัน 3, เพลย์สเตชันพอร์เทเบิล, วี, เอกซ์บอกซ์ 360 และ โทรศัพท์มือถือIGN. EA Announces Half-Blood Prince  IGN. Accessed 23 April 2008.

 รูปแบบเกม 

 เนื้อเรื่อง 

 ตัวละคร 
 Adam Sopp - เสียงของ แฮร์รี่ พอตเตอร์ (คล้าย แดเนียล แรดคลิฟฟ์) 
 รูเพิร์ต กรินท์ - รอน วีสลีย์Yahoo! Videogames. Harry Potter Developer Interview Yahoo! Video Games. Accessed November 30, 2008.
 Rachel Sternberg - เสียงของ เฮอร์ไมโอนี่ เกรนเจอร์ (คล้าย เอ็มม่า วัตสัน)
 บอนนี่ ไรท์ - จินนี่ วีสลีย์Snitch Seeker. Exclusive: SnitchSeeker interviews James & Oliver Phelps  Snitch Seeker. Accessed February 11, 2009.
 ทอม เฟลตัน - เดรโก มัลฟอยYahoo! Videogames. Harry Potter Developer Interview Yahoo! Video Games. Accessed November 30, 2008.
 Christopher Birch - อัลบัส ดัมเบิลดอร์ (คล้าย ไมเคิล แกมบอน)
 James Faulkner - เซเวอรัส สเนป (คล้าย อลัน ริคแมน)
 Eve Karpf - มิเนอร์ว่า มักกอนนากัล (คล้าย แม็กกี้ สมิธ)
 Jonathan Kydd - รูเบอัส แฮกริด (คล้าย ร็อบบี้ โคลเทรน)
 Michael Percival - ฮอเรซ ซลักฮอร์น (คล้าย Jim Broadbent)
 Warwick Davis - ฟิเลียส ฟลิตวิก
 Beth Chalmers - เบลลาทริกซ์ เลสแตรงจ์ (คล้าย เฮเลน่า บอนแฮม คาร์เตอร์)
 จอร์จิน่า ลีโอดาส - แคตี้ เบลล์
 Jessie Cave - Lavender Brown
 Evanna Lynch - ลูน่า เลิฟกู๊ดYahoo! Videogames. Harry Potter Developer Interview Yahoo! Video Games. Accessed November 30, 2008.
 David Coker - นิคหัวเกือบขาด (คล้าย John Cleese) 
 Allan Corduner - Argus Filch (คล้าย David Bradley)
 Josh Herdman - Gregory Goyle
 Jamie Waylett - Vincent Crabbe
 Dave Legeno - Fenrir Greyback
 Jonathon Hansler - ผู้เสพความตาย ชาย
 Alfred Enoch - ดีน โทมัส
 Freddie Stroma - คอร์แม็ก แม็คล้ากเก้น
 เคธี่ เหลียง - โช แชง

 ทีมพัฒนา 
 โปรดิวเซอร์ - Justin ManningKotaku. 9I Beat Harry Potter's Executive Producer In A Wand Duel Kotaku. Accessed 26 October 2008.
 Executive Producer - Jonathan BunneyKotaku. 9I Beat Harry Potter's Executive Producer In A Wand Duel Kotaku. Accessed 26 October 2008.
 ผู้ออกแบบ - Chris RobertsYahoo! Videogames. Harry Potter Developer Interview Yahoo! Video Games. Accessed November 30, 2008.
 ผู้แต่งเพลง - James HanniganIGN Music. 9 Videogame Composers to Watch IGN Music. Accessed 26 October 2008.
# ดีทรอยต์เทคโน
ดีทรอยต์ เทคโน  เป็นแนวดนตรีอิเล็กทรอนิกส์แดนซ์ ช่วงยุค 80' ใน เมืองดีทรอยต์ ประเทศสหรัฐอเมริกา โดยในเนื้อเพลงจะใช้ แอนะล็อกซินธิไซเซอร์ เป็นหลัก
# ชิคาโกเฮาส์
ชิคาโกเฮาส์ (Chicago house) เป็นแนวดนตรีเฮาส์ในลักษณะคลับ/แดนซ์ กำเกิดขึ้นที่ ไนท์คลับ ที่มีชื่อ Warehouse ในเมืองชิคาโกในช่วงทศวรรษ 1980 แฟรงกี นักเคิลส์ เป็นโปรดิวเซอร์เพลง และ มือรีมิกซ์ ได้พัฒนาดนตรีเฮาส์ตลอดทศวรรษ 1980

thumb|right|200px|เบสซินธิไซเซอร์ The Roland TB-303

แหล่งข้อมูลอื่น
http://www.lettherebehouse.com/
http://www.globaldarkness.com/articles/history_of_chicago_house.htm
Chicago House Radio
# สนธิสัญญาจันทรา
ความตกลงว่าด้วยกิจกรรมของรัฐบนดวงจันทร์และเทห์ฟากฟ้าอื่น Agreement Governing the Activities of States on the Moon and Other Celestial Bodies. - Resolution 34/68 Adopted by the General Assembly. 89th plenary meeting; 5 December 1979.Agreement Governing the Activities of States on the Moon and Other Celestial Bodies, Dec. 5, 1979, 1363 U.N.T.S. 3 ที่รู้จักกันในชื่อ สนธิสัญญาจันทรา  หรือ ความตกลงจันทรา  เป็นสนธิสัญญาระหว่างประเทศ ซึ่งกำหนดให้บรรดาเทห์ฟากฟ้าและวัตถุที่โคจรรอบเทห์ฟากฟ้า เป็นพื้นที่ในเขตอำนาจของประชาคมโลก ส่งผลให้กิจกรรมทั้งปวงในพื้นที่ดังกล่าวต้องเป็นไปตามกฎหมายระหว่างประเทศ

น่าเสียดายที่ความตกลงนี้ไม่ประสบผลสำเร็จดังคาดหมายกัน เนื่องเพราะไม่ได้รับความร่วมมือจากรัฐชาติที่ดำเนินหรือจะดำเนินการสำรวจอวกาศโดยมนุษย์ด้วยตนเองแม้แต่รัฐเดียว (รัฐเหล่านี้ อาทิ สหรัฐอเมริกา สหพันธรัฐรัสเซีย หรือสาธารณรัฐประชาชนจีน) ทำให้ไม่มีความเกี่ยวข้องในกฎหมายระหว่างประเทศ"Institutional Framework for the Province of all Mankind: Lessons from the International Seabed Authority for the Governance of Commercial Space Mining.] Jonathan Sydney Koch. "Institutional Framework for the Province of all Mankind: Lessons from the International Seabed Authority for the Governance of Commercial Space Mining." Astropolitics, 16:1, 1-27, 2008.   มีประเทศที่เป็นสมาชิกสนธิสัญญา 18 ประเทศ

 สาระสำคัญ 

สนธิสัญญานี้ประกาศเจตนารมณ์ว่า ดวงจันทร์และบรรดาเทห์ฟากฟ้าอื่นใดจะต้องได้รับการใช้สอยเพื่อประโยชน์แห่งรัฐทั้งปวงและประชาคมโลก กับทั้งประกันความคุ้มครองดวงจันทร์และบรรดาเทห์ฟากฟ้าอื่นใดจากการตกเป็นบ่อเกิดของความขัดแย้งระหว่างประเทศ โดยสนธิสัญญานี้มีข้อกำหนดดังนี้

 ห้ามใช้เทห์ฟากฟ้าเพื่อประโยชน์ทางการทหาร รวมถึงเพื่อการทดลองอาวุธหรือเพื่อเป็นฐานที่ตั้งทางการทหาร
 ห้ามใช้เทห์ฟากฟ้าโดยมิได้รับความยินยอมจากรัฐอื่นหรือโดยไม่ก่อประโยชน์แก่รัฐอื่น
 การใช้เทห์ฟากฟ้า รวมถึงการค้นพบและการพัฒนาอันเนื่องจากการใช้ดังกล่าว ต้องแจ้งให้เลขาธิการสหประชาชาติทราบทุกกรณี
 รัฐทุกรัฐมีสิทธิเท่าเทียมกันในการดำเนินการวิจัยบนเทห์ฟากฟ้า
 รัฐที่ได้มาซึ่งตัวอย่างของแร่หรือสสารอื่นจากเทห์วัตถุ ต้องพิจารณาแบ่งส่วนตัวอย่างนั้นเพื่อจัดไว้ให้รัฐอื่นหรือประชาคมทางวิทยาศาสตร์ที่สนใจสามารถเข้าถึงเพื่อใช้ในงานวิจัยได้
 ห้ามการยังให้เกิดความเปลี่ยนแปลงของสิ่งแวดล้อมบนเทห์ฟากฟ้า และรัฐที่ดำเนินกิจกรรมบนนั้นต้องวางมาตรการเพื่อป้องกันการปนเปื้อนของสารพิษโดยอุบัติเหตุ
 ห้ามรัฐใด ๆ อ้างอธิปไตยเหนือดินแดนแห่งใดก็ดีบนเทห์ฟากฟ้า
 ห้ามบุคคลหรือองค์กรใดมีไว้ในครอบครองซึ่งวัตถุอันมีแหล่งกำเนิดนอกโลก เว้นแต่เป็นองค์กรระหว่างประเทศหรือระหว่างรัฐบาล
 การสกัดเอาและนำพาไปซึ่งทรัพยากรจากเทห์ฟากฟ้า ให้กระทำได้โดยระบอบระหว่างประเทศ 

สมาชิก
right|400px|thumb|
ประเทศที่เป็นสมาชิกสนธิสัญญาจันทรา

 ประเทศ ลงนาม ยืนยัน วิธีการ    เข้าถึง   เข้าถึง    ให้สัตยาบัน   เข้าถึง    ให้สัตยาบัน   เข้าถึง   เข้าถึง   เข้าถึง   เข้าถึง    ให้สัตยาบัน    ให้สัตยาบัน   เข้าถึง    ให้สัตยาบัน    ให้สัตยาบัน   เข้าถึง   เข้าถึง    ให้สัตยาบัน   เข้าถึง

ประเทศที่ลงนาม
 ประเทศ ลงนาม
# อินทรีย์ 5
อินทรีย์ หรือ อินทรีย์ 5 คือ ความสามารถหลักทางจิตห้าประการสมเด็จพระมหาสมณเจ้า กรมพระยาวชิรญาณวโรรส. นวโกวาท. กรุงเทพ: สำนักพืมพ์มหามกุฏราชวิทยาลัย, ๒๕๔๐ ได้แก่
 สัทธินทรีย์ คือ ความศรัทธา ในโพธิปักขิยธรรม
 วิริยินทรีย์ คือ ความเพียร ในสัมมัปปธาน 4
 สตินทรีย์ คือ ความระลึกได้ ในสติปัฏฐาน 4
 สมาธินทรีย์ คือ ความตั้งมั่น ในฌานทั้ง 4
 ปัญญินทรีย์ คือ ความเข้าใจ ในอริยสัจ 4

อินทรีย์ 5 เป็นหลักธรรมที่คู่กับ พละ 5
สัทธินทรีย์ เปรียบเสมือน การหาภาชนะดี ๆ มาใส่น้ำ
วิริยินทรีย์ เปรียบเสมือน การเติมน้ำสะอาดแทนน้ำสกปรกเสมอ 
สตินทรีย์ เปรียบเสมือน การระวังไม่ให้สิ่งใดหล่นใส่ในน้ำ
สมาธินทรีย์ เปรียบเสมือน การถือภาชนะใส่น้ำไว้นิ่ง ๆ และไม่ให้สิ่งใดมากระทบกระเทือนให้หวั่นไหว
ปัญญินทรีย์ เปรียบเสมือน การเห็นนำสิ่งสกปรกออกจากน้ำ

 อินทรีย์ 5 กับ อิทธิบาท 4 

อินทรีย์ 5 เป็นธรรมที่ส่งเสริมธรรมอันเป็นฝักฝ่ายแห่งกุศล คือ อิทธิบาท 4
 สัทธินทรีย์ ส่งเสริม ฉันทะอิทธิบาท ความยินดีพอใจ
 วิริยินทรีย์ ส่งเสริม วิริยะอิทธิบาท ความเพียร แข็งใจปฏิบัติ
 สมาธินทรีย์ ส่งเสริม จิตตะอิทธิบาท ความตั้งใจ
 ปัญญินทรีย์ ส่งเสริม วิมังสาอิทธิบาท ความเอาใจฝักใฝ่สิ่งนั้น พิจารณาใคร่ครวญ
อิทธิบาททั้ง 4 ก็จะมาส่งเสริม สตินทรีย์ ความมีสติระลึกเห็นสภาพธรรมะเป็นจริงและมีอยู่จริง แต่ตัองอยู่ภายใต้กฎแห่งพระไตรลักษณ์